ವಿದ್ಯುನ್ಮಾನ ಮತ್ತು ಮಾಹಿತಿ ತಂತ್ರಜ್ಞಾನ ಸಚಿವಾಲಯ
ಕೋವಿಡ್ ನಂತರದ ವಿಶ್ವದ ಪರಿಸ್ಥಿತಿಯು ಭಾರತಕ್ಕೆ ಹೊಸ ಅವಕಾಶಗಳನ್ನು ನೀಡುತ್ತದೆ: ಯುಎಸ್ ಐಬಿಸಿಯ ಭಾರತದ ಯೋಜನೆಗಳ ಶೃಂಗಸಭೆಯಲ್ಲಿ ಮಾಹಿತಿ ತಂತ್ರಜ್ಞಾನ ರಾಜ್ಯ ಸಚಿವ ಶ್ರೀ ರಾಜೀವ್ ಚಂದ್ರಶೇಖರ್ ಹೇಳಿಕೆ
"ನಮ್ಮ ಸೆಮಿ ಕಂಡಕ್ಟರ್ ತಂತ್ರವು ಬಹುಆಯಾಮದ್ದಾಗಿದ್ದು, ವರ್ಷಗಳಲ್ಲಿ ಇದು ಭಾರತವನ್ನು ಈ ವಲಯದ ಪ್ರಮುಖ ಉತ್ಪಾದಕರನ್ನಾಗಿ ಮಾಡುತ್ತದೆ": ಶ್ರೀ ರಾಜೀವ್ ಚಂದ್ರಶೇಖರ್
ಭಾರತವು ಕೌಶಲ್ಯ ರಾಜಧಾನಿಯಾಗಿ ಹೊರಹೊಮ್ಮಬೇಕು ಎಂದು ಪ್ರಧಾನಿ ನರೇಂದ್ರ ಮೋದಿ ಅವರು ನಮಗೆ ಆದೇಶ ನೀಡಿದ್ದಾರೆ: ಶ್ರೀ ರಾಜೀವ್ ಚಂದ್ರಶೇಖರ್
ವಿದ್ಯುನ್ಮಾನ ಮತ್ತು ಮಾಹಿತಿ ತಂತ್ರಜ್ಞಾನ ಐಟಿ, ಕೌಶಲ್ಯ ಅಭಿವೃದ್ಧಿ ಮತ್ತು ಉದ್ಯಮಶೀಲತೆ ಖಾತೆ ರಾಜ್ಯ ಸಚಿವರಾದ ಶ್ರೀ ರಾಜೀವ್ ಚಂದ್ರಶೇಖರ್ ಅವರು, ಯುಎಸ್ -ಇಂಡಿಯಾ ಬಿಸಿನೆಸ್ ಕೌನ್ಸಿಲ್  ಆಯೋಜಿಸಿದ್ದ ಭಾರತದ ಯೋಜನೆಗಳ ಶೃಂಗಸಭೆಯಲ್ಲಿ ಭಾಗವಹಿಸಿದರು ಮತ್ತು ಉತ್ಪಾದನಾ ಆರ್ಥಿಕತೆಯನ್ನು ರಚಿಸುವ ಕುರಿತು ಮಾತನಾಡಿದರು.
ತಮ್ಮ ಭಾಷಣದ ಆರಂಭದಲ್ಲಿ ಶ್ರೀ ಚಂದ್ರಶೇಖರ್ ರವರು ಪ್ರಸ್ತುತ ಭಾರತದಲ್ಲಿ ನಡೆಯುತ್ತಿರುವ ವಿಶ್ವದ ಅತಿದೊಡ್ಡ ತಂತ್ರಜ್ಞಾನ ಚಾಲಿತ ಲಸಿಕೆ ನೀಡುವಿಕೆ ಕಾರ್ಯಕ್ರಮದ  ಪ್ರಗತಿಯ ಬಗ್ಗೆ ಪ್ರಸ್ತಾಪಿಸಿದರು. 930 ದಶಲಕ್ಷ ಜನರಿಗೆ ಲಸಿಕೆ ಹಾಕುವ ಗಮನಾರ್ಹ ಸಾಧನೆಯನ್ನು ಅವರು ಎತ್ತಿ ತೋರಿಸಿದರು ಮತ್ತು 1.3 ಶತಕೋಟಿ ಜನರಿಗೆ ಲಸಿಕೆ ಹಾಕುವ ಗುರಿಯನ್ನು ಡಿಸೆಂಬರ್ ವೇಳೆಗೆ ಶೀಘ್ರದಲ್ಲಿ ತಲುಪಲಾಗುವುದು ಎಂದು ದೃಢಪಡಿಸಿದರು
ಅತಿದೊಡ್ಡ ಲಸಿಕೆ ನೀಡುವಿಕೆಯ ಅಭಿಯಾನವನ್ನು ನಡೆಸಲು ಮಾಹಿತಿ ತಂತ್ರಜ್ಞಾನವನ್ನು ಬಳಸಿಕೊಳ್ಳಲು ಒತ್ತು ನೀಡಿದ ಪ್ರಧಾನಮಂತ್ರಿ ಶ್ರೀ ನರೇಂದ್ರ ಮೋದಿಯವರ ದೂರದೃಷ್ಟಿಗೆ ಈ ಕಾರ್ಯಕ್ರಮದ ಯಶಸ್ಸನ್ನು ಸಲ್ಲಿಸಿದರು. ಕೋವಿನ್-ನಂತಹ ವೇದಿಕೆಯ ತ್ವರಿತ ಅಭಿವೃದ್ಧಿ, ಈ ಅಭಿಯಾನಕ್ಕೆ ಕೇವಲ ಬಲವಾದ ಆಧಾರವನ್ನು ಒದಗಿಸಿರುವುದೆ ಅಲ್ಲದೆ ಜನರನ್ನು ಸಬಲೀಕರಣಗೊಳಿಸುವ ಸಾಧನವಾಗಿ ಕೂಡ ಕಾರ್ಯನಿರ್ವಹಿಸಿದೆ, ಈಗ ವಿವಿಧ ಸರ್ಕಾರಗಳು ಇದನ್ನು ಬಳಸಲು ಎದುರು ನೋಡುತ್ತಿವೆ. ಪ್ರಧಾನಿ ನರೇಂದ್ರ ಮೋದಿಯವರ ನಾಯಕತ್ವದಲ್ಲಿ ವೇಗವಾಗಿ ಹೊರಹೊಮ್ಮುತ್ತಿರುವ ಹೊಸ ಭಾರತದ ಸಂಕೇತವಾಗಿದೆ ಎಂದು ಹೇಳಿದರು.
ಡಿಜಿಟಲ್ ಆರ್ಥಿಕತೆಯ ಮೇಲೆ ಕೋವಿಡ್ ಸಾಂಕ್ರಾಮಿಕದ ಪರಿಣಾಮ ಮತ್ತು ಮುಂದಿನ ದಾರಿಯ ಬಗ್ಗೆ ಮಾತನಾಡುತ್ತಾ, ಶ್ರೀ ಚಂದ್ರಶೇಖರ್ ಅವರು "ಕೋವಿಡ್ ನಂತರದ ವಿಶ್ವದ ಪರಿಸ್ಥಿತಿಯು ಭಾರತಕ್ಕೆ ಹೊಸ ಅವಕಾಶಗಳನ್ನು ನೀಡುತ್ತದೆ, ಏಕೆಂದರೆ ಜಗತ್ತು ಈಗ ಹೊಸ ವಿಶ್ವಾಸಾರ್ಹ ಜಾಗತಿಕ ಮೌಲ್ಯ ಸರಪಳಿಗಳತ್ತ ನೋಡುತ್ತಿದೆ". ಅವರು ಇದನ್ನು "ವೈ2ಕೆ ರೀತಿಯ ಕ್ಷಣ" ಎಂದು ಹೇಳಿದರು, ಇದು ಭಾರತದ ತಂತ್ರಜ್ಞಾನದ ಉದ್ಯಮಕ್ಕೆ ಒಂದು ಪ್ರಮುಖ ಹಂತ. ವಿಶ್ವದಾದ್ಯಂತ ಡಿಜಿಟಲೀಕರಣದ ಪ್ರಮಾಣವು ವೇಗವಾಗಿ ಹೆಚ್ಚಾಗುತ್ತಿದೆ ಮತ್ತು ಕೇವಲ ಭಾರತದಲ್ಲಿಯೇ 800 ದಶಲಕ್ಷ ಬಳಕೆದಾರರು ಇಂಟರ್ನೆಟ್ಗೆ ಸಂಪರ್ಕ ಹೊಂದಿದ್ದಾರೆ ಎಂದು ಅವರು ಹೇಳಿದರು. ನರೇಂದ್ರ ಮೋದಿ ಸರ್ಕಾರವು ಸಾರ್ವತ್ರಿಕ ಅಂತರ್ಜಾಲ ವ್ಯಾಪ್ತಿಯನ್ನು ಸಾಧಿಸುವ ಗುರಿಯನ್ನು ಹೊಂದಿರುವುದರಿಂದ ಈ ಸಂಖ್ಯೆಯು ಶೀಘ್ರದಲ್ಲೇ 1 ಶತಕೋಟಿ ಗಡಿ ದಾಟಲಿದೆ. ಇದು ಡಿಜಿಟಲ್ ಉತ್ಪನ್ನಗಳು ಮತ್ತು ಸೇವೆಗಳ ಬೇಡಿಕೆಯನ್ನು ಹೆಚ್ಚಿಸುತ್ತದೆ ಆದ್ದರಿಂದ ಡಿಜಿಟಲ್ ಆರ್ಥಿಕತೆಯನ್ನು ಹೆಚ್ಚಿಸುತ್ತದೆ.” ಎಂದು ಹೇಳಿದರು.
ತಮಗೆ ವಹಿಸಿರುವ ಎರಡೂ ಸಚಿವಾಲಯಗಳ ಪ್ರಮುಖ ಪಾತ್ರಗಳನ್ನು ಒತ್ತಿಹೇಳುತ್ತಾ, ಶ್ರೀ ಚಂದ್ರಶೇಖರ್ ಹೇಳಿದರು - "ಭಾರತವು ಮುಂದಿನ 5 ವರ್ಷಗಳಲ್ಲಿ 1 ಟ್ರಿಲಿಯನ್ ಡಾಲರ್ ಡಿಜಿಟಲ್ ಆರ್ಥಿಕತೆಯನ್ನು ವಿಸ್ತರಿಸಲು ನೋಡುತ್ತಿದೆ ಇದರಲ್ಲಿ ವಿದ್ಯುನ್ಮಾನ ಮತ್ತು ಮಾಹಿತಿ ತಂತ್ರಜ್ಞಾನ ಹಾಗೂ ಕೌಶಲ್ಯ ಅಭಿವೃದ್ಧಿ ಸಚಿವಾಲಯವು ನಿರ್ಣಾಯಕ ಪಾತ್ರವನ್ನು ಹೊಂದಿರುತ್ತವೆ.
ಎಲೆಕ್ಟ್ರಾನಿಕ್ಸ್ ತಯಾರಿಕೆಯಲ್ಲಿ, ಒಟ್ಟಾರೆ ಸೆಮಿ ಕಂಡಕ್ಟರ್ಗಳು ಮತ್ತು ಎಲೆಕ್ಟ್ರಾನಿಕ್ಸ್ ಸಿಸ್ಟಮ್ ವಿನ್ಯಾಸ ಮತ್ತು ಉತ್ಪಾದನಾ ಪರಿಸರ ವ್ಯವಸ್ಥೆಯನ್ನು ಅಭಿವೃದ್ಧಿಪಡಿಸಲು ಸರ್ಕಾರವು ನೀತಿ ಮಾರ್ಗಸೂಚಿಯಲ್ಲಿ ಕೆಲಸ ಮಾಡುತ್ತಿದೆ. ಅದು ಈ ವಲಯದಲ್ಲಿ ಭಾರತವನ್ನು ಪ್ರಮುಖ ಉತ್ಪಾದಕರನ್ನಾಗಿ ಮಾಡುತ್ತದೆ. "ನಾವು ಕ್ರಿಯೆಯ ಯೋಜನೆಯ ಮೂಲಕ ಈ ವಲಯವನ್ನು ವಿಸ್ತರಿಸಲು ನಿರೀಕ್ಷಿಸುತ್ತಿದ್ದೇವೆ" ಎಂದು ಅವರು ಹೇಳಿದರು.
ಅಧಿವೇಶನವನ್ನು ನಿರ್ವಹಿಸುತ್ತಿದ್ದ ಆಪಲ್ ಇಂಡಿಯಾದ ವ್ಯವಸ್ಥಾಪಕ ನಿರ್ದೇಶಕರಾದ ಶ್ರೀ ವಿರಾಟ್ ಭಾಟಿಯಾ ಅವರೊಂದಿಗೆ ಸಂವಾದದಲ್ಲಿ, ಶ್ರೀ ಚಂದ್ರಶೇಖರ್ ಅವರು ಸರ್ಕಾರವು ತನ್ನ ನೀತಿ ರೂಪಿಸುವ ಪ್ರಕ್ರಿಯೆಯಲ್ಲಿ ಖಾಸಗಿ ಮತ್ತು ಸಾರ್ವಜನಿಕ ಭಾಗಿದಾರರೊಂದಿಗೆ ಸಮಾಲೋಚನೆ ನಡೆಸುವ ಮುಕ್ತತೆಯ ಬಗ್ಗೆ ಮಾಹಿತಿ ನೀಡಿದರು. ನೀತಿ ನಿರೂಪಣೆಗೆ ಸಮಾಲೋಚನಾ ವಿಧಾನವು ನಮ್ಮ ಸರ್ಕಾರದ ವೈಶಿಷ್ಟ್ಯ . ಪ್ರತಿಯೊಂದು ನೀತಿಯೂ ಗ್ರಾಹಕರ ಸುಲಭ ಜೀವನ ಮತ್ತು ವ್ಯಾಪಾರ ಮಾಡುವ ಸುಲಭತೆಯ ಅವಳಿ ಪ್ರಯೋಜನಗಳಿಂದ ನಡೆಸಲ್ಪಡುತ್ತದೆ" ಎಂದು ಅವರು ಹೇಳಿದರು. "ನಾವು ಸಮಾಲೋಚನೆಗಳಿಗೆ ಮುಕ್ತರಾಗಿದ್ದೇವೆ. ನಾವು ಜನರೊಂದಿಗೆ ತೊಡಗಿಸಿಕೊಳ್ಳಲು ಮುಕ್ತವಾಗಿದ್ದೇವೆ. ನಾವು ಸಚಿವಾಲಯದಲ್ಲಿ ಸಲಹಾ ಗುಂಪುಗಳನ್ನು ಸ್ಥಾಪಿಸುತ್ತಿದ್ದೇವೆ, ಕರೆತರುತ್ತೇವೆ - ಅಕಾಡೆಮಿ, ಉದ್ಯಮದಿಂದ ಎಲ್ಲಾ ಭಾಗಿದಾರರನ್ನು ನಮಗೆ ಮಾರ್ಗದರ್ಶನ ನೀಡಲು ಒಟ್ಟುಗೂಡಿಸುತ್ತೇವೆ” ಎಂದು ಅವರು ಯುಎಸ್ ಐಬಿಸಿ ಯ ಎಲ್ಲಾ ಪ್ರತಿನಿಧಿಗಳು ಮತ್ತು ಸದಸ್ಯರಿಗೆ ಭರವಸೆ ನೀಡಿದರು
ನುರಿತ ವ್ಯಕ್ತಿಗಳ ಈಗಿನ ಅಗತ್ಯತೆಯ ಕುರಿತು ಮಾತನಾಡುತ್ತಾ, ಡಿಜಿಟಲೀಕರಣದ ವೇಗವು ಡಿಜಿಟಲ್ ಸೇವೆಗಳ ಬೇಡಿಕೆಯನ್ನು ಹೆಚ್ಚಿಸಿದೆ, ಇದು ಸಾಮರ್ಥ್ಯವನ್ನು ಮೀರಿದೆ, ಇದು ನುರಿತ ವ್ಯಕ್ತಿಗಳ ಕೊರತೆಗೆ ಕಾರಣವಾಗುತ್ತದೆ. "ಕೌಶಲ್ಯ ರಾಜಧಾನಿಯಾಗಿ ಭಾರತವು ಹೊರಹೊಮ್ಮಬೇಕು ಎಂದು ಪ್ರಧಾನಿ ನಮಗೆ ಆದೇಶ ನೀಡಿದ್ದಾರೆ" ಎಂದು ಅವರು ಹೇಳಿದರು. ಸಾಂಪ್ರದಾಯಿಕ ಮತ್ತು ಪಾರಂಪರಿಕ ಕೌಶಲ್ಯಗಳ ಮೇಲೆ ಹೆಚ್ಚಿನ ಉತ್ತೇಜನದೊಂದಿಗೆ ಕೌಶಲ್ಯ ಮತ್ತು ಉತ್ಕೃಷ್ಟತೆಯ ನಿರಂತರತೆಗಾಗಿ ಬಿಗಿಯಾದ ಉದ್ಯಮದ ಸಂಪರ್ಕ, ಉದ್ಯೋಗಾವಕಾಶ ಇತ್ಯಾದಿಗಳಿರುವ ಕೌಶಲ್ಯದ ಕಡೆಗೆ ಹೊಸ ವಿಧಾನವನ್ನು ರೂಪಿಸಲಾಗುತ್ತಿದೆ ಎಂದು ಅವರು ಮಾಹಿತಿ ನೀಡಿದರು.